EkBass/fiwiki-20250220-pages-articles huggingface dataset:
Chris Waddle

Christopher "Chris" Roland Waddle (s. 14. joulukuuta, 1960 Gatesheadissa) on englantilainen jalkapalloilija. Hän pelasi Englannin maajoukkueessa 62 ottelua ja teki niissä kuusi maalia vuosina 1985–1991. Waddle aloitti uransa keskikenttäpelaajana amatööriseurassa Tow Law Townissa, mistä hän kävi koeajalla Sunderlandissa, Coventry Cityssä ja Newcastle Unitedissa. Vuonna 1980, työskennellessään makkaratehtaalla, hän siirtyi tuhannella punnalla Newcastleen. Joukkueessa hän teki 169 ottelussa 46 maalia ja pääsi myös Englannin alle 21-vuotiaiden maajoukkueeseen. Hän muodosti Newcastlessa vuonna 1984 koko Englannin tehokkaimman hyökkäystrion yhdessä Kevin Keeganin ja Peter Beardsleyn kanssa. Heinäkuussa 1985 Waddle siirtyi alle 700 000 punnalla Tottenhamiin, missä hän pelasi kaikkiaan 173 ottelua ja teki 42 maalia. Hän myös vakiinnutti paikkansa Englannin A-maajoukkueessa ja pelasi joukkueessa puolivälieriin päättyneessä vuoden 1986 MM-turnauksessa Meksikossa, jälleen yhdessä Beardsleyn kanssa. Vuonna 1987 Waddle kuului Tottenhamin avainpelaajiin, kun joukkue selviytyi FA Cupin loppuotteluun, missä hävisi Coventrylle, sijoittui liigassa kolmanneksi ja selviytyi liigacupin välieriin. Hän pärjäsi myös musiikkirintamalla, kun hänen yhdessä Glenn Hoddlen kanssa tekemänsä single Diamond Lights nousi 20 myydyimmän singlen listalle. Vuonna 1988 hän pelasi Englannin maajoukkueessa, joka hävisi kaikki alkulohko- ottelunsa Saksan liittotasavallan EM-kisoissa. Vuonna 1989 Waddle siirtyi tuon aikaisella ennätyssummalla, 4,5 miljoonalla punnalla, ranskalaisseura Marseilleen. Hän voitti joukkueessa Ranskan mestaruuden kolmesti (1990, 1991 ja 1992) ja lukeutui joukkueen avainpelaajiin. 1990 Italian MM-kisoissa välieräottelussa Saksaa vastaan Waddle epäonnistui rangaistuspotkukilpailussa omassa yrityksessään. 1991 hän oli ehdolla Euroopan parhaaksi pelaajaksi, mutta palkinto meni lopulta Jean Pierre Papinille. Heinäkuussa 1992 Waddle siirtyi 1,25 miljoonalla punnalla Sheffield Wednesdayhin, joka vuonna 1993 pääsi molempien Englannin cup-kilpailujen loppuotteluun, joista myös hävisi molemmat. Samana vuonna liigan pelaajayhdistys valitsi hänet parhaaksi pelaajaksi. Wednesdaysta Waddle lähti vuonna 1996, minkä jälkeen pelasi vielä yli 100 ottelua skotlantilaisessa Falkirkissa , Bradford Cityssä ja Sunderlandissa. Vuonna 1997 hän toimi Burnleyn pelaaja-valmentajana, mutta lähti seurasta heti seuraavana vuonna. Uransa jälkeen Waddle on toiminut tiedotusvälineissä asiantuntijakommentaattorina. Hänen kasvonsa näytetään ja nimensä mainitaan usein Ruuvit löysällä -sketsisarjassa Chanel 9 -sketsissä. == Lähteet == == Aiheesta muualla == * Maaottelutilastot Luokka:Englantilaiset jalkapalloilijat Luokka:Vuonna 1960 syntyneet Luokka:Elävät henkilöt
Länsi-Uusimaa (sanomalehti)

Länsi-Uusimaa on läntisellä Uudellamaalla kuudesti viikossa ilmestyvä sanomalehti. Keskiviikon lehti jaetaan peittojakeluna kaikkiin levikkialueen talouksiinMediakortti, Länsi-Uusimaa . Lehden päätoimittaja on Päivi Kallo ja sen kotipaikkakunta on Lohja. Alun perin lehden kotipaikkakuntana toimi Hanko. Länsi-Uusimaa on Mediakonserni Keskisuomalaisen omistaman Etelä-Suomen Median tuote, ja sen levikkialue käsittää Lohjan lisäksi Inkoon, Raaseporin, Vihdin, Karkkilan sekä Siuntion kunnat. Lehti alkoi ilmestyä tabloid-koossa maaliskuussa 2015. Vuonna 2019 lehden julkaisupäiviä muutettiin niin, että se ilmestyy kaikkina muina päivinä paitsi maanantaisin. ==Lähteet== ==Aiheesta muualla== * Lehden kotisivut Luokka:Lohjalaiset yritykset Luokka:Suomalaiset sanomalehdet Luokka:Inkoo Luokka:Raasepori Luokka:Vihdin media Luokka:Siuntio
Maeve Quinlan

Maeve Anne Quinlan (s. 16. marraskuuta 1964 Chicago) on yhdysvaltalainen näyttelijä ja entinen tennispelaaja. Hän näytteli vuosina 1995–2006 Kauniit ja rohkeat -sarjassa. Hänen roolihahmonsa oli Megan Conley. Kauniiden ja rohkeiden jälkeen Maeve siirtyi näyttelemään South of Nowhere -nimisessä draamasarjassa. Hänen huomattavin elokuvaroolinsa on Rhondan rooli rohkeista seksikohtauksistaan kohutussa Ken Parkissa. Quinlan oli naimisissa näyttelijä Tom Sizemoren kanssa vuodet 1996-1999\. Quinlan pelasi tennisurallaan Ranskan avointen kaksinpelin pääsarjassa vuonna 1985. == Lähteet == == Aiheesta muualla == * Luokka:Yhdysvaltalaiset näyttelijät Luokka:Yhdysvaltalaiset tennispelaajat Luokka:Vuonna 1964 syntyneet Luokka:Elävät henkilöt
Ihala

Ihala tarkoittaa ainakin seuraavia asioita: * Ihala, kylä ja rautatieasema entisessä Lumivaaran kunnassa luovutetulla alueella * Ihala, kaupunginosa Raisiossa * Ihalan seisake, lakkautettu seisake Turun-Uudenkaupungin radalla Raisiossa
Campo Grande

Campo Grande on kaupunki Lounais-Brasiliassa, Mato Grosso do Sul -osavaltion pääkaupunki. Vuonna 2010 siellä oli vajaat 777 000 asukasta. Kaupunki on perustettu 1899. Se on tärkeiden liikenneväylien varrella; vuodesta 1910 sinne on mennyt myös rautatie. 1900-luvun alussa kaupungista tuli merkittävät varuskuntapaikkakunta. Se nousi osavaltion pääkaupungiksi 1977, kun Mato Grosson osavaltio jaettiin kahtia. == Lähteet == ==Aiheesta muualla== Luokka:Brasilian osavaltioiden pääkaupungit Luokka:Brasilian kunnat
Philipp Degen

Philipp Degen (s. 15. helmikuuta 1983 Liestal, Sveitsi) on sveitsiläinen jalkapalloilija, joka pelaa FC Baselissa. Pelipaikaltaan hän on puolustaja. Degen aloitti jalkapalloharrastuksensa 1987 FC Oberdorfissa, josta siirtyi 1995 FC Basel 1893:een. Hän nousi seuran edustusjoukkueeseen, Sveitsin Superliigaan vuonna 2001 ja voitti joukkueen mukana Sveitsin mestaruuden neljästi (2002–2005), Sveitsin Cupin (2003) sekä Alppi-cupin (2003). Hän osallistui myös Mestarien liigaan vuonna 2002, mutta Basel jäi alkulohkoonsa. Vuonna 2005 Degen siirtyi Bundesliigan Borussia Dortmundiin. Ensimmäisellä kaudellaan Degenillä oli hieman vaikeuksia, ja hän sai joukkueen valmentajalta, Bert van Marvijkilta, usein kritiikkiä riskialttiista ja hyökkäävästä pelityylistään. Tämän takia hän seurasi osan otteluista vaihtopenkiltä pelaten 24 Bundesliiga-ottelussa kauden aikana. Degen on nimitetty Sveitsin jalkapallomaajoukkueeseen Saksan MM-kisoihin 2006. Maajoukkueessa on mukana myös hänen kaksosveljensä David, joka pelaa FC Basel 1893:ssa. == Lähteet == ==Aiheesta muualla== * Degenien viralliset sivut Luokka:Sveitsiläiset jalkapalloilijat Luokka:Vuonna 1983 syntyneet Luokka:Elävät henkilöt
Uakarit

Uakarit (Pitheciidae) on apinaheimo, jonka kaikki 35 edustajaa elävät Etelä- Amerikan pohjois- ja keskiosissa Andien itäpuolella. Uakarit ovat keskikokoisia kädellisiä, tosin ne näyttävät yleensä paksun turkkinsa takia melko vankkarakenteisilta. Tiheä turkki on yleensä väritykseltään tumma. Kasvot saattavat olla karvattomat. Tasapainoiluun käytetty häntä on yleensä karvaton. Heimon lajit ovat päiväaktiivisia ja käyttävät pääasiassa ravinnokseen hedelmiä ja hyönteisiä. Uakarit viettävät suurimman osan elämästään puissa. Ne elävät yleensä perhekunnissa, jotka saattavat olla enintään 50 yksilön suuruisia. Uakarit kommunikoivat keskenään useilla eri äänille; tyypillisimpiä ovat korkeat huudot ja lähes lintumaiset sirkutukset. ==Lähteet== Luokka:Apinat
Jäälokki

Jäälokki (Pagophila eburnea) on pienikokoinen lokki, joka elää Pohjoisella jäämerellä. Se on Suomessa erittäin harvinainen vierailijaRK:n hyväksymät havainnot Suomesta, Birdlife Suomi . ==Koko ja ulkonäkö== Jäälokki muistuttaa muodoltaan kyyhkystä enemmän kuin Larus-suvun lokit. Aikuisen linnun höyhenpeite on täysin valkoinen. Nokka on paksu ja keltakärkinen, jalat mustat. Pituus 40–43 cm, siipien kärkiväli 94–120 cm, paino 450–700 grammaa. Ääni on lähes samanlainen kuin harmaalokilla ==Levinneisyys== Jäälokin pesimäalueet Pohjoisella jäämerellä ovat Grönlannissa sekä Alaskan ja Siperian pohjoisilla rannoilla. Yksi sen pesimäpaikoista sijaitsee Islannissa. Se muuttaa talveksi vain pienen matkan kiintojään reunan eteläpuolelle. Se viettää siten koko vuoden pohjoisessa. ==Lisääntyminen== Jäälokki munii 1–3 munaa lumettomalle kalliolle sammaleista ja risusta tekemäänsä pesään. ==Ravinto== Jäälokki syö kalaa, äyriäisiä ja leviä, mutta myös hylkeen haaskoja. ==Uhanalaisuus== Jäälokki on luokiteltu silmälläpidettäväksi. Niitä on jäljellä 11 500 yksilöä, ja kanta on pienentynyt 20 viime vuoden aikana jyrkästi. Tutkimuksen mukaan munien kuoret ovat ympäristömyrkkyjen vuoksi ohentuneet niin, että niistä osa särkyy haudonnan aikana.Ympäristömyrkyt uhkaavat lokkia. Ylen UutisetFaretruande tynne eggeskal for ismåken Nrk.no == Lähteet == ==Aiheesta muualla== * Luokka:Lokit
Tiiksi

Tiiksi (, ) on Lietmajärven maalaiskuntaan kuuluva kylä Mujejärven piirin pohjoisosassa Karjalan tasavallassa Venäjällä. Ennen yhdistämistään Lietmajärveen Tiiksi oli erillinen kylähallintoalue, joka rajoittui idässä Rukajärven kylähallintoalueeseen, lounaassa Mujejärveen, luoteessa Lietmajärveen ja koillisessa Belomorskin piiriin. Tiiksi sijaitsee 72 kilometriä piirikeskuksesta Mujejärvestä koilliseen. Kylässä oli noin 600 asukasta vuonna 1996. ==Muuta== Tiiksiin, kuten myös muualla Mujejärven piiriin on pyritty kehittämään luontoturismia jopa Euroopan unionin hankkein, jossa Lieksan kaupunki on ollut mukana. ==Lähteet== * Karjalan tasavalta vuonna 1997, Yrityspalvelu Karelski. Jyväskylä 1997. ISBN 952-90-8324-6 Luokka:Mujejärven piirin asutut paikat
Valkoposkitiira

Valkoposkitiira (Chlidonias hybridus) on Suomessa harvoin vieraileva merilintu. Se jaetaan alalajeihin asuinpaikkansa mukaan. == Koko ja ulkonäkö == Linnun pituus on 26 cm ja paino 60–100 g. Vanha kesäpukuinen lintu muistuttaa tuttuja kala- ja lapintiiraamme, mutta pyrstön lovi on matala ja puku kauttaaltaan harmaampi. Koivet ja nokka ovat punaiset. == Esiintyminen == Esiintyy laikuittain Etelä- ja Keski-Euroopassa sekä sieltä itään Intiaan ja Kiinaan. Yksi alalaji pesii Australiassa ja toinen Itä-Afrikassa. Euroopassa ja Aasiassa asuvat valkoposkitiirat muuttavat talveksi Afrikkaan ja Etelä- Aasiaan. == Elinympäristö == Pesii umpeen kasvavilla ja ruohottuneilla sisämaan järvillä ja jokien varsilla ja suistoissa. Ruokailumaastona voivat olla myös pellot, suot ja muut kosteikot sekä erilaiset lammikot ja altaat. == Lisääntyminen == Valkoposkitiira tekee 2–3 munaa kelluvaan pesään. Matalassa vedessä pesä voi olla pohjassa kiinni. Haudonta-aika on 18–20 päivää. Sukukypsä 2-vuotiaana. Se pesii joskus naurulokkien seassa hakien näiltä suojaa pedoilta. == Ravinto == Valkoposkitiira syö ennen kaikkea hyönteisiä, jotka se sieppaa lennosta. Se syö myös pieniä rapuja, kaloja ja sammakoita. == Lähteet == == Aiheesta muualla == * Rajasärkkä, Ari, Vickholm, Markku & Virolainen, Erkki 1987: Valkoposkitiira Chlidonias hybridus ensi kertaa Suomessa*. – Lintumies 1.1987 s. 37–38. LYL. * Luokka:Tiirat
Valkosiipitiira

Valkosiipitiira (Chlidonias leucopterus) on pienikokoinen tiiroihin kuuluva lintu. == Ulkonäkö == Aikuinen lintu on valkoisia siipiä lukuun ottamatta musta tai tumman harmaa. == Levinneisyys == Valkosiipitiira pesii Kaakkois- Euroopassa ja Aasiassa, ja talvehtii Afrikassa, Etelä-Aasiassa ja Australiassa. Suomessa sitä tavataan harvoin. == Elinympäristö == Valkosiipitiira pesii järvien, lampien ja soiden rannoilla. == Ravinto == Valkosiipitiira sieppaa ravinnokseen hyönteisiä lennosta, ja poimii hyönteisiä ja joskus pikkukaloja veden pinnan läheltä. == Lähteet == == Aiheesta muualla == *Aunio, Hannu, Laiho, Heikki & Tamminen, Mikko 1978: Valkosiipitiira Chlidonias leucopterus* Turussa. - Lintumies 1.1978 s. 24. LYL. * Luokka:Tiirat
Gibbonit

Gibbonit eli pienet ihmisapinat (Hylobatidae) on kaakkoisaasialainen apinaheimo. Se muodostaa yhdessä isojen ihmisapinoiden (Hominidae) kanssa ihmisapinoiden yläheimon (Hominoidea). Gibboneita on luokittelusta riippuen 14–19 eri lajia. Gibbonit ovat tunnettuja liikkumamuodostaan, jossa ne heiluttavat itseään oksistossa eteenpäin. Tätä varten gibbonien eturaajat ovat huomattavasti pidemmät kuin takaraajat ja peukalo on lähellä rannetta, jotta oksasta kiinniottaminen olisi helpompaa. Gibbonien turkki on harmaa, ruskea tai musta. Ne ovat kooltaan 45–90 senttimetriä pitkiä ja painavat 4–13 kilogrammaa. Laajalle levinneen larin (Hylobates lar) mustanruskeasta turkista erottuvat valkeina naaman reunukset, kädet ja jalat. Taka-Intian luoteisosissa elävän hulokin (Hylobates hoolock) mustassa turkissa on valkea otsavyö. Edellisiä suurempi on lähes musta siamanki (Hylobates syndactylus), jolla on iso kurkkupussi ja jonka toinen ja kolmas varvas ovat ihopoimun yhdistämät. Se elää Malakan niemimaalla ja Sumatralla. Siamanki on lajeista selvästi suurin. Gibbonit ovat päiväaktiivisia ja elävät pääosan ajastaan puissa, johon ne ovat loistavasti sopeutuneet. Ne asuvat pääasiassa sademetsissä, mutta niitä tavataan vuoristometsissäkin aina 1 800 metriin. Gibbonit ovat pariuskollisia. Pari ja niiden jälkeläiset asuvat omalla reviirillään, jota puolustavat tunkeilijoita vastaan. Reviiri voi olla kooltaan jopa 50 hehtaaria. Gibbonit joutuvat kuitenkin harvoin tappeluihin, sillä puolustuskeinoihin kuuluvat lähinnä huudot ja uhkailu esimerkiksi rikkomalla oksia. Gibbonit syövät bambun lehtiä ja muiden puiden lehtiä. == Luokittelu == Mammal Species of the World -hakuteoksen mukaan gibbonit luokitellaan neljään sukuun, joissa on 14 lajia. * Bunopithecus ** Hulokki (Bunopithecus hoolock) erittäin uhanalainen * Gibbonit (Hylobates) ** Notkeagibboni (Hylobates agilis) erittäin uhanalainen ** Hylobates albibarbis erittäin uhanalainen ** Klossingibboni (Hylobates klossii) erittäin uhanalainen ** Lari (Hylobates lar) erittäin uhanalainen ** Hopeagibboni (Hylobates moloch) erittäin uhanalainen ** Borneongibboni (Hylobates muelleri) erittäin uhanalainen ** Kalottigibboni (Hylobates pileatus) erittäin uhanalainen * Nomascus ** Indokiinangibboni (Nomascus concolor) äärimmäisen uhanalainen ** Nomascus gabriellae erittäin uhanalainen ** Nomascus hainanus äärimmäisen uhanalainen ** Nomascus leucogenys äärimmäisen uhanalainen ** Nomascus siki erittäin uhanalainen * Symphalangus ** Siamanki (Symphalangus syndactylus) erittäin uhanalainen Muun muassa Kansainvälinen luonnonsuojeluliitto IUCN luokittelee hulokit omaan Hoolock-sukuun ja kahteen eri lajiin, Hoolock hoolock sekä Hoolock leuconedys. == Lähteet == * Luokka:Seulonnan keskeiset artikkelit cs:Gibon
Yogyakarta

Yogyakartan erityisalue () on Indonesian provinssi Jaavan saaren etelärannikolla. Provinssi koostuu Yogyakartan kaupungista, ja neljästä hallintoalueesta (kabupaten). Provinssin asukasluku on 3,5 miljoonaa (vuonna 2010) ja pinta-ala 3 133 neliökilometriä. Yogyakarta on ainut Indonesian provinssi, joka on virallisesti sulttaanin hallitsema. == Maantiede== Yogyakarta sijaitsee Intian valtameren rannalla, Jaavan etelärannikon keskiosassa. Sillä on maarajaa ainoastaan Keski-Jaavan provinssin kanssa. Merapi-tulivuori sijaitsee Yogyakartasta pohjoiseen. Se on yksi maailman aktiivisimmista tulivuorista. Se on purkautunut säännöllisin väliajoin, tiettävästi 1500-luvulta lähtien. Viimeksi se on purkautunut vuonna 2010. == Historia == Yogyakarta oli 1500-1700 luvuilla osaa Jaavasta hallinneen Mataramin sulttaanikunnan keskuspaikka. Mataram jakautui vuonna 1755 kahtia Yogyakartan ja Surakartan sulttaanikuntiin. 1700- ja 1800-luvuilla Yogyakartan sulttaanikunta joutui Hollannin siirtomaavallan vaikutusvallan alle osana Alankomaiden Itä-Intiaa. Kun Japani hyökkäsi Alankomaiden Itä-Intiaan Toisessa maailmansodassa ja japanilaisten vetäydyttyä vuonna 1945 Yogyakartan sulttaani Hamengkubuwono IX lupasi tukevansa Indonesian presidenttiä Sukarnoa Indonesian valtion perustamisessa ja että Yogyakartan sulttaanikunta tulisi olemaan osa Indonesiaa. Palkinnoksi Yogyakartalle luvattiin erityisasema, ja Yogyakarta säilyi kuningaskuntana Indonesian tasavallan sisässä. Myös Surakarta säilyi kuningaskuntana, mutta anti-kuningasmielisen kansannousun jälkeen se menetti erityisasemansa ja se sulautui Keski-Jaavan provinssiin vuonna 1946, jolloin Yogyakarta jäi Indonesian ainoaksi kuningaskunnaksi. Yogyakarta oli vuosina 1945–1949 maan väliaikainen pääkaupunki, kun hollantilaiset miehittivät Jakartan Indonesian vallankumouksen aikana. == Kulttuuri == Yogyakarta tunnetaan klassisen jaavalaisen taiteen ja kulttuurin keskuksena. Se on myös Indonesian korkeamman koulutuksen keskus. Indonesian suurin yliopisto Universitas Gadjah Mada sijaitsee kaupungissa. Kaupungin keskuksena on Kraton, sulttaanin palatsi. == Lähteet == == Aiheesta muualla == Luokka:Indonesian provinssit Luokka:Jaava
Fatima

Fatima tarkoittaa seuraavia henkilöitä ja asioita: * Fatima, naisen etunimi * Fatima Zahra, profeetta Muhammadin tytär * Fatima bint Husayn, Husayn bin Alin tytär * Fatima Jinnah, Pakistanin ensimmäisen kenraalikuvernöörin Muhammed Ali Jinnahin sisar * Fátima, kaupunki Portugalissa * Fatiman Neitsyt Maria, ilmestys Fátiman kaupungissa vuonna 1917 * Fatima, japanilainen yhtye.
Tannu-Ola

Tannu-Ola (tuvaksi Таңды-Уула, Tangdy-Uula) on vuoristoalue Tuvan eteläosassa Venäjällä Mongolian vastaisella rajalla. Vuoristo on itä–länsisuuntainen ja sillä on pituutta noin 560 kilometriä. Vuoriston korkein kohta on 3 061 metriä merenpinnan yläpuolella. Pääosa vuoristosta sijaitsee Tuvan alueella, mutta aivan eteläisimmät osat ulottuvat Mongolian puolelle. Tannu-Olan pohjois- ja itäosat muodostavat vedenjakajan Jenisein yläjuoksun ja Selengan vesistöalueiden välille. Tannu-Olan pohjoisosat liittyvät Sajanvuoriin ja vuoriston länsiosat puolestaan ulottuvat lähelle Altaita. ==Lähteet== Luokka:Venäjän vuoristot Luokka:Mongolian vuoristot
Esa Holopainen (raviohjastaja)

Esa Taneli Holopainen (s. 24. maaliskuuta 1961 Outokumpu)Ravitalli Esa Holopainen , viitattu 5.1.2011 on suomalainen raviohjastaja. Ohjastamisen hän aloitti vuonna 1977 veljensä Tuomon hevosella Snobben Nova ja valmentajana hän on toiminut vuodesta 1982. 10\. marraskuuta 2018 mennessä Holopainen on ohjastanut runsaat 45 600 ravilähtöä, joista hän on voittanut yli 5 000 lähtöä ja palkintorahoja yli 17 miljoonaa euroa.Esa Holopainen Suomen Hippoksen tietokannassa 5 000 voittoon hän ylsi kuudentena suomalaisohjastajana. Hän on voittanut Suomen ohjastajien voittotilaston ajajaliigan kahdella kaudella, vuosina 2003 ja 2005. 2022 sosiaalinen media paljasti Holopaisten tallissa Hollolassa meneillään olevan vallanvaihdoksen: Olli-Pekka Holopainen on ottamassa tallin valmennusvastuun. Esa Holopainen auttaa poikaansa ja jatkaa lainaohjastajana.Olli-Pekka Holopainen ottaa tallin vastuun isältään Esalta ==Lähteet== == Aiheesta muualla == * www.esaholopainen.com *Esa Holopainen Hippoksen tietokannassa Luokka:Suomalaiset raviohjastajat Luokka:Vuonna 1961 syntyneet Luokka:Elävät henkilöt Luokka:Suomalaiset ravivalmentajat
Huumekoira

Huumekoira on koira, joka on erikoiskoulutettu etsimään huumeita hajuaistin avulla. Kyseisiä koiria ei kouluteta muihin tarkoituksiin. Huumekoirat ovat yksi tärkeimmistä apuvälineistä huumeiden pysäyttämisessä. Poliisikoiralaitoksen järjestämissä koulutuksissa käytetään kymmentä yleisintä huumausaineeksi luokiteltua ainetta. Nämä ovat amfetamiini, metamfetamiini, hasis, marihuana, kokaiini, buprenorfiini, MDPV, mCPP ja ekstaasi. Tutkimusten mukaan koira voi tunnistaa ja muistaa yli 2000 eri hajua.eoak 1870/2013 Koiran avulla ei voi etsiä huumeita yleisellä paikalla Eduskunnan apulaisoikeusasiamiehen ratkaisu 29.11.2013. Huumekoira ei etsi huumetta huumeen himosta. Koiralle opetetaan huumeen haju lelulla, johon on tartutettu huumeen aromia, ja tällä tavalla saamansa hajukokemuksen perusteella se oppii etsimään huumeita hajun perusteella. Koiran koulutus huumekoiraksi aloitetaan tavallisesti pennun ollessa kahdeksan kuukauden ikäinen. Koulutus kestää yleensä kaksi kuukautta. Huumekoirat työskentelevät noin kymmenvuotiaiksi. Yleensä koira ei jaksa keskittyä työhönsä kovin kauan kerrallaan. Koiran kiinnostuessa jostakin henkilöstä, hänelle suoritetaan henkilöntarkastus. Jos huumausaineita löytyy, suoritetaan normaali esitutkinta. Huumekoiria on poliisilla, tullilla, Rajavartiolaitoksella ja Rikosseuraamuslaitoksella. Tulli tutkii omat huumausainerikoksensa ja poliisi omansa sekä Rikosseuraamuslaitoksen huumausainerikokset. == Huumekoirat Suomessa == Suomessa tulli on käyttänyt huumekoiria vuodesta 1969 lähtien. Koirat työskentelevät 8–12 tuntia päivässä, josta tehokasta työaikaa on 2–3 tuntia. Huumekoirista 90 %:a on labradorinnoutajia. Koirat jäävät eläkkeelle noin 7–11-vuotiaina. == Lähteet == == Aiheesta muualla == * Laboratory and field experiments used to identify Canis lupus var. familiaris active odor signature chemicals from drugs, explosives, and humans Analytical and Bioanalytical Chemistry volume 376, pages 1212–1224 (2003) * Tutkimus: huumekoirat toimivat ohjaajiensa ennakkoluulojen varassa Luokka:Työkoirat koira
Keen Eddie

Keen Eddie on yhdysvaltalainen poliisisarja, jonka esitettiin ensimmäisen kerran vuonna 2003. Sarjaa tehtiin kaikkiaan 13 jaksoa. Sen perusidea on samankaltainen kuin 1980-luvun suositussa Taistelupari-sarjassa: newyorkilainen poliisi lähetetään Lontooseen ratkaisemaan rikoksia. Naispuolisen työparin tässä sarjassa on korvannut naispuolinen asuinkumppani. Suomessa sarjaa on esittänyt MTV3 ja SubTV. == Rooleissa == == Aiheesta muualla == * Luokka:2000-vuosikymmenen yhdysvaltalaiset draamakomediasarjat Luokka:2000-vuosikymmenen yhdysvaltalaiset rikossarjat Luokka:Foxin televisio- ohjelmat
Oppimisalusta

Oppimisalusta tai verkkoperustainen oppimisympäristö tarkoittaa oppimisympäristön verkkoteknologista osaa, jolla tuetaan oppimisprosessien sekä siihen läheisesti liittyvien muiden toimintojen hallintaa. Useimmat oppimisalustat sisältävät välineitä oppimateriaalien verkkojulkaisemiseen ja hallintaan, erilaisia keskustelutoimintoja sekä mahdollisuuden tehdä ja palauttaa tehtäviä sähköisesti. Opiskelu verkossa voi olla etäopiskelua tai se voi tapahtua luokkahuoneessa, jossa opiskelijoilla on käytössään tietokone. Verkko-opiskelu vapauttaa opiskelijat ja opettajat tekemään työtä valitseminaan aikoina, mutta toisinaan voidaan myös sopia yhteisestä opiskeluajasta ja käydä tosiaikaista keskustelua. Oppimisalustan palveluntarjoaja saattaa myydä joko oikeutta ohjelmiston käyttöön tai palvelintilaa tai molempia. Osa oppimisalustoista on kaupallisia, osa taas perustuu avoimeen lähdekoodiin. Vapaissa ohjelmissa on jo paljon hyvin kehittyneitä ominaisuuksia kuten wikityökalu. Näitä ohjelmia käyttäjät voivat vapaasti muokata tarpeitaan vastaaviksi. == Historia == Katso oppimisympäristön historia, koska nämä kaksi termiä ovat historiallisesti olleet sekaisin käytössä. == Nykytilanne == Digitaalisten oppimisympäristöjen kehitys ja käyttö on lisääntynyt lähivuosina. Koronaviruspandemian aiheuttamien rajoitusten vuoksi monissa suomalaisissa kouluissa on jouduttu siirtämään opetus lähiopetuksesta etäopetukseen, joka on tuonut mukanaan runsaasti oppimiseen sekä opetuksen hallintaan liittyviä ongelmia. Opettajat ovat joutuneet siirtämään kaiken opiskelun verkkoympäristössä toteutettavaksi. == Oppimisalustoja == Erilaisia oppimisalustoja oli jo vuonna 2000 yli 3 000 ja määrä on kasvanut koko ajan. Joitain Suomessa tunnettuja ja käytettyjä oppimisalustoja ovat seuraavat: *A&O; *Alfons Education *Blackboard *Claned *Claroline *Google Classroom *Edulink *Fle3 *Fronter *FlowLMS *Howspace *Kampus *Moodle *Maol2 *Optima *Peda.net *Priima LMS *Qridi *Skhole *Skillhive *Studeo *TopClass *Virtual-U *VuoLearning *WebCT *WOPPI-kampus *Workseed *Äly ==Katso myös== * Oppimisen hallintajärjestelmä ==Lähteet== ==Aiheesta muualla== *Helsingin yliopiston opettajan verkkokurssituki: Oppimisalustat *
Kantoaalto

Kantoaalto on vakiotaajuinen ja vakioamplitudinen jaksollinen signaali, jota moduloituna käytetään kuljettamaan informaatiota siirtotien yli. Siirrettävän informaation sisältävä modulointisignaali on yleensä taajuudeltaan matalampi kuin kantoaalto. Kantoaallon taajuus ja voimakkuus valitaan niin, että lähetteen etenemisominaisuudet siirtotiellä soveltuvat tarkoitetun signaalin siirtoon. Kantoaalto tuotetaan oskillaattorilla. Esimerkiksi yleisradiolähetyksissä audiotaajuinen ohjelmasignaali moduloi radiotaajuista kantoaaltoa, joka kuljettaa lähetteen radiovastaanottimiin. Radioaseman taajuus on sen lähettämän kantoaallon perustaajuus. Modulaation vaikutuksesta lähetteen spektri sisältää kantoaallon lisäksi myös modulaation tuloksena syntyneet sivukaistat, jotka sijaitsevat kantoaallon taajuuden ympärillä. Samalla alueella toimivat radioasemat lähettävät kukin eri taajuudella, jotta niiden signaalit voidaan helposti erottaa toisistaan vastaanottimessa. Modulointi tapahtuu esimerkiksi kantoaallon amplitudin vaihtelulla (AM-asemat) tai taajuudenvaihtelulla (FM-asemat). On olemassa myös modulointitapoja (SSB, DSB-SC), joissa lähetteen spektristä poistetaan alkuperäinen kantoaalto ja lähetetään ainoastaan modulaation tuloksena syntyneet sivukaistat. Tällöin vastaanottimen tulee generoida kantoaalto uudelleen. Digitaalisessa tiedonsiirrossa käytetään yleisesti QAM-tekniikkaa kantoaallon modulointiin. Vastaanottimessa ohjelmasignaali erotetaan kantoaallosta eli ilmaistaan. Yksinkertainen, radiotekniikan alkuaikana käytetty AM-ilmaisin oli kidekoneessa käytetty kidediodi. Luokka:Modulointi
Länsi-Uusimaa

Länsi-Uusimaa (ruots. Västnyland tai Västra Nyland) on Uudenmaan maakunnan läntinen osa. Sen aluetta ei ole määritelty yksiselitteisesti, ja eri yhteyksissä alueen määrittely voi vaihdella. ==Länsi-Uudellamaalla toimivien yhteisöjen ja laitosten toimialueita== * Länsi-Uudenmaan hyvinvointialue ja Länsi-Uudenmaan poliisilaitoksen toiminta-alueeseen kuuluvat Espoo, Hanko, Inkoo, Karkkila, Kauniainen, Kirkkonummi, Lohja, Raasepori, Siuntio ja Vihti. * Länsi-Uudenmaan käräjäoikeuden tuomiopiiri muodostuu Espoon, Hangon, Inkoon, Kauniaisen, Karkkilan, Kirkkonummen, Lohjan, Siuntion, Raaseporin ja Vihdin kunnista. * Maakunnallisessa liikentesuunnittelussa Länsi-Uuteenmaahan luetaan samat kunnat kuin edellä. * Jätehuollosta vastaavan Länsi-Uudenmaan jätelautakunnan toiminta-alueeseen kuuluvat Hangon, Inkoon, Raaseporin, Siuntion, Karkkilan, Lohjan ja Vihdin kunnat. * KOKO Länsi-Uusimaa Koheesio- ja kilpailukykyohjelma toimii Hangon, Inkoon, Karkkilan, Lohjan, Raaseporin ja Siuntion kunnissa. * Matkailuyhteyksissä Länsi-Uuteenmaahan luetaan Lohjan, Hangon ja Raaseporin kaupungit sekä Siuntion ja Inkoon kunnat. * Lohjalla ilmestyy sanomalehti Länsi-Uusimaa. == Rinnasteisia ja sisältyviä alueyksiköitä == Länsi-Uuteenmaahan rinnastuvia samantasoisia alueyksiköitä Uudenmaan maakunnan sisällä ovat eri yhteyksissä Itä-Uusimaa ja Keski-Uusimaa. Näistä Itä-Uusimaa on aiemmin muodostanut oman maakuntansa, mutta on nykyään osa Uuttamaata. Länsi- ja Keski-Uusimaa ovat jatkuvasti olleet osa Uudenmaan maakuntaa. Länsi-Uuttamaata pienempiä epävirallisia alueyksiköitä sen sisällä ovat Luoteis-Uusimaa, joka oli nimenä Vihdissä ilmestyneellä sanomalehdellä, sekä Hiiden alue, johon kuuluvat Lohjan, Karkkila, Siuntio ja Vihti. ==Katso myös== *Uusimaa ==Lähteet== Luokka:Uusimaa Luokka:Maakuntien osat
Gorillat

Gorillat (Gorilla) on Afrikassa elävä kädellisten suku, joka kuuluu isojen ihmisapinoiden heimoon (Hominidae). == Lajit ja alalajit == * Gorilla eli lännengorilla eli läntinengorilla (Gorilla gorilla) ** Läntinentasankogorilla (Gorilla gorilla gorilla) ** Nigeriantasankogorilla (Gorilla gorilla diehli) * Idängorilla (Gorilla beringei) ** Vuorigorilla (Gorilla beringei beringei) ** Itäinentasankogorilla (Gorilla beringei graueri) == Katso myös == * Chororapithecus abyssinicus == Lähteet == == Aiheesta muualla == * Gorillas Online Luokka:Isot ihmisapinat Luokka:Megafauna Luokka:Seulonnan keskeiset artikkelit
Suomen Sotilas

Suomen Sotilas on vuodesta 1919 ilmestynyt riippumaton sotilasaikakausjulkaisu, joka ilmestyy kuusi kertaa vuodessa. Lehden levikki on noin 7 000. Suomen Sotilas on erikoistunut turvallisuuspolitiikkaan, strategiaan, sotataitoon ja sotilastekniikkaan. Lehteä kustantaa Kustannus Oy Suomen Mies, jonka omistaa Maanpuolustuskiltojen liitto. Suomen Sotilas ei ole millään tavoin sidoksissa Puolustusvoimiin. Monista muista suomalaisista maanpuolustuslehdistä poiketen lehti on riippumaton ja sitoutumaton julkaisu. ==Lähteet== ==Aiheesta muualla== * Suomen Sotilaan verkkosivut Luokka:Suomalaiset sotilaslehdet
Maanpuolustuskiltojen liitto

Maanpuolustuskiltojen liitto ry (MPKL) on vuonna 1963 perustettu suomalaisten maanpuolustuskiltojen valtakunnallinen yhteistyöelin ja edunvalvoja, jonka tarkoituksena on yleisiä suuntaviivoja antava, ohjaava ja kiltojen työtä tukeva toiminta sekä toimintaedellytysten luominen jäsenkilloille. Liiton tehtävänä on maanpuolustustietouden levittäminen ja maanpuolustusharrastuksen edistäminen. Liitto pyrkii ulottamaan toimintansa mahdollisimman laajoihin kansalaispiireihin sotilasarvoon, ikään tai sukupuoleen katsomatta. Henkilöjäseniä liittoon kuuluvissa killoissa on yli 11 000\. Kiltoja liittoon kuuluu 78, joista kaksi on valtakunnallisia aselajikiltojaJäsenyhdistykset ja kiltapiirit .. Killat jakaantuvat tyypillisesti joukko-osastokiltoihin, aselajikiltoihin, perinnekiltoihin, alueellisiin maanpuolustuskiltoihin sekä turvakurssikiltoihin. Liitolla on 9 koko maan kattavaa, sotilasläänien kanssa yhteistyötä tekevää kiltapiiriä, joiden toimintaan liiton jäsenkillat voivat osallistua. Liiton palveluksessa on toiminnanjohtaja ja toimisto- ja viestintäsihteeri. Liiton toimisto sijaitsee Töölössä maanpuolustusjärjestöjen talossa. Liitto omistaa Kustannus Oy Suomen Miehen, jonka päätuotteita ovat Suomen Sotilas -sotilasaikakauslehti, Maanpuolustuksen Osto-opas ja kirjojen julkaisutoiminta. Maanpuolustuskiltojen liitto kuuluu Reserviläisurheiluliittoon. Maanpuolustuskitltojen liitto ry on Vapaaehtoisen pelastuspalvelun valmiusjärjestö. ==Lähteet== ==Aiheesta muualla== * Maanpuolustuskiltojen liiton verkkosivut Luokka:Maanpuolustuskillat Luokka:Suomalaiset maanpuolustusjärjestöt Luokka:Naisten Valmiusliitto
Na-dené-kielet

Na-dené-kielet (myös na-dene, nadene) on eräs Pohjois-Amerikan alkuperäisasukkaiden kielten muodostamista kielikunnista. Suurin Na-dene kielten ryhmä on athabaskakielet, johon kuuluvat muun muassa pohjoisen dogribit ja chippewat sekä etelän apassit ja navajot. Na-dené-kielten puhujat ovat Joseph Greenbergin kiistellyn luokittelun yksi kolmesta suuresta Amerikan alkuperäisasukasryhmistä, joista muut ovat amerintiaanit ja eskimot. Teorian mukaan nadene-intiaanit olisivat saapuneet Amerikkaan myöhemmin kuin amerintiaanit, joita ovat muun muassa algonkin- ja uto-asteekkilaisiin kieliin kuuluvat heimot. Pohjoiset nadene-ryhmän intiaanit elivät subarktisessa kulttuuripiirissä ja harjoittivat muun muassa karibun metsästystä ja kalastusta. Elinkeinot vaihtelivat jonkun verran alueesta toiseen. Monilla alueilla ihmiset asuivat pienissä muutaman perheen kylissä, ja kokoontuivat suuremmiksi yksiköiksi vuosikierron mukaan esimerkiksi karibun metsästykseen. Varsinaista päällikköä näillä ei ollut. Asumuksena oli useimmiten maja, joka oli kartiomainen kota tai joskus kupolimainen vigvami. Joskus asumus oli kaivettu osin maan alle ja/tai seinät peitetty turpeella. Jotkut heimot asuivat satulakattoisissa, salvaamattomista hirsistä tehdyissä pitkulaisissa asumuksissa. Kanadan ja Alaskan vuoristossa kalarikkaiden jokien varsilla oli kiinteämpää asutusta, jossa klaanilla saattoi olla päällikkö henkivartijoineen. Ylimystö koostui tällöin rikkaan päällikön sukulaisista. Na-dene-intiaanien elämäntapa oli ikivanha, myöhäispaleoliittisen perinteen mukainen. Uskontona oli šamanismi. Na-dené-kielten on toisinaan esitetty muodostavan dene-jeniseiläisten kielten kielikunnan yhdessä Siperiassa puhuttavien jeniseiläiskielien kanssa. == Luokittelu == * tlingit - noin 700 puhujaa (M. Krauss, 1995) * athabasca-eyak ( ** eyak - viimeinen puhuja kuollut 21.1.2008 ** athabasca-kielet *** pohjoiset athabasca-kielet *** Tyynenmerenrannikon ryhmä *** eteläiset athabasca-kielet eli apaššikielet Eniten puhujia kielikunnan kielistä on navajon kielellä. Franz Boasin luokittelussa kielikuntaan kuului myös haidan kieli, mutta nykyisin useimmat kielitieteilijät pitävät sitä isolaattikielenä. Korostaakseen sitä, että haida ei kuulu kielikuntaan, englannin kielessä kielikunnasta käytetään usein nimeä Athabaskan-Eyak-Tlingit. Osa kieltentutkijoista pitää na-dené-kielikuntaa hypoteettisena. == Isälinjan haploryhmä == thumb|300px| Haploryhmän C3 yleisyyskartta. Na-dene-kieliä puhuvilla kansoilla on melko yleisesti haploryhmä C3, joka on yleinen myös Keski- ja Itä-Aasiassa. == Lähteet == == Aiheesta muualla == * https://www.ethnologue.com/show_family.asp?subid=91095 *
Valenssivyö

Kiinteän aineen teoriassa elektroneja kuvataan niiden energialla. Elektronit sijoittuvat energia-asteikolla tietyille energiaväleille, joita kutsutaan energiavöiksi. Korkein matalassa lämpötilassa täysin miehitetty vyö on valenssivyö. Tällä vyöllä olevat elektronit sitovat atomeja toisiinsa kiinni, eli ne ovat sidoselektroneja. Puolijohteissa ja eristeissä valenssivyö on yleensä täynnä eli kaikki elektronipaikat on miehitetty. Tällaisella vyöllä elektroni ei kykene liikkumaan, koska nopeus nostaisi sen energiaa, mutta vapaita energiatiloja ei ole käytettävissä. Jos lämpövärähtely tai muu syy poistaa elektronin valenssivyöstä, jää vyöhön tyhjä paikka, jota kutsutaan elektroniaukoksi. Elektronin puutteen vuoksi atomi saa positiivisen sähkövarauksen. Elektroniaukko voi täyttyä toiselta atomilta saadulla elektronilla, jolloin elektroniaukko siirtyy elektronin luovuttajalle. Täten aukosta johtuva positiivinen varaus voi siirtyä atomilta toiselle ja toimia sähkövirran välittäjänä. Elektroni pyrkii spontaanisti siirtymään alemmille energiatiloille eli vyökuvassa alaspäin. Jos elektroni siirtyy energia- asteikolla alempana olevan aukon tilalle, niin aukko nousee ylöspäin. Aukot siis pyrkivät spontaanisti kellumaan energia-asteikolla ylöspäin. Näin aukot sijaitsevat valenssivyön yläreunassa, kun taas elektronit ovat vyön alareunassa. == Katso myös == * Elektronikuori Luokka:Tiiviin aineen fysiikka Luokka:Puolijohteet
Olivier Gendebien

Olivier Gendebien (12. tammikuuta 1924 Bryssel, Bryssel, Belgia – 2. lokakuuta 1998 Ranskahttps://results.motorsportstats.com/drivers/olivier- gendebien/career) oli belgialainen kilpa-autoilija ja F1-kuljettaja. Gendebien starttasi kaikkiaan 14 F1-osakilpailuun kausilla 1955–1961. Hän saavutti yhden kakkossijan (Ranska 1960) ja yhden kolmossijan (Belgia 1960), molemmat Cooper- autolla. MM-pisteitä hän keräsi yhteensä 18. Paremmin kuin formula ykkösistä, Gendebien muistetaan menestyksestään urheiluautosarjoissa. Hän mm. voitti neljä kertaa Le Mansin 24 tunnin ajon Ferrarilla (1958, 1960, 1961 ja 1962). Kolme voitoista tuli amerikkalaisen F1-maailmanmestarin Phil Hillin parina ja yksi niin ikään F-ykkösissä kilpailleen belgialaisen Paul Frèren kanssa. Ranskan ympäriajon kilpa-autoilla Gendebien voitti kolme kertaa (1957–1959) kuten myös Targa Florion (1958, 1961 ja 1952) ja Nürburgringin tuhannen kilometrin ajon kerran (1962) . Gendebien menestyi myös rallikuskina. Hän poimi useita rallin voittoja 1950-luvun puolivälin tietämissä. Gendebien vetäytyi radoilta neljännen Le Mans -voittonsa jälkeen 1962. Hän hakeutui liike-elämän palvelukseen ja alkoi harrastaa hiihtoa, tennistä sekä ratsastusta. == F1-kaudet == * 1955 (Ferrari): 0 MM-pistettä, sijoitus MM- sarjassa - * 1956 (Ferrari): 2 pistettä, sijoitus 19:s * 1957 ei kilpailuja * 1958 (Ferrari): 0 pistettä, sijoitus - * 1959 (Ferrari): 3 pistettä, sijoitus 15:s * 1960 (Ferrari, Cooper): 10 pistettä, sijoitus 6:s * 1961 (Lotus, Ferrari, Emeryson): 3 pistettä, sijoitus 13:s == Lähteet == ==Aiheesta muualla== * F1-legend / Gendebien * Answers.com / Gendebien Luokka:Belgialaiset Formula 1 -kuljettajat Luokka:Le Mansin 24 tunnin ajon voittajat Luokka:Vuonna 1924 syntyneet Luokka:Vuonna 1998 kuolleet
Luettelo kristinuskon suuntauksista

Tämä on luettelo kristinuskon suuntauksista. Kristinuskon voi jakaa kulttuuriperinteen mukaisesti myös itäiseen ja läntiseen kristillisyyteen. Ensin mainittuun kuuluvat ortodoksinen, orientaaliortodoksinen ja idän assyrialainen kirkko sekä idän katoliset kirkot, läntiseen lännen katolinen kirkko ja protestanttiset kirkot ja yhteisöt. ==Kristinuskon pääsuunnat== === Itäinen kristikunta === * Idän assyrialainen kirkko * Orientaaliortodoksiset kirkot ** Aleksandrian koptilais-ortodoksinen kirkko ** Antiokian syyrialais- ortodoksinen kirkko ** Armenian apostolinen kirkko ** Eritrean ortodoksinen kirkko ** Etiopian ortodoksinen kirkko * Ortodoksinen kirkko === Läntinen kristikunta === * Katolinen kirkko ** Lännen katolinen eli latinalainen tai roomalaiskatolinen kirkko ** Idän katoliset kirkot (mukaan lukien ns. unioidut kirkot) * Protestantismi ** Adventistit ** Anabaptistit *** amissit *** hutteriitit *** mennoniitat *** Bruderhof ** Anglikaanit ** Baptistit *** Baptistien maailmanliitto ** Helluntailaiset *** Maailman helluntaiyhteisö ** Kveekarit ** Luterilaiset *** Luterilainen maailmanliitto *** Kansainvälinen luterilainen neuvosto *** Tunnustuksellinen evankelis-luterilainen konferenssi ** Metodistit *** Metodistien maailmanneuvosto ** Plymouthin veljet ** Reformoidut (kalvinismi, Presbyteerit) *** Reformoitujen kirkkojen maailmanyhteisö * Vanhakatolisuus ==Yleiskristillisiä liikkeitä== * Evankelikaalisuus * Karismaattisuus * Lähetysliike * Pelastusarmeija ==Suomen evankelis-luterilaisen kirkon herätysliikkeet== * Rukoilevaisuus * Herännäisyys (körttiläisyys) * Lestadiolaisuus * Evankelisuus * Viides herätysliike * Luterilainen karismaattisuus Kristinuskon suuntaukset
Hardeknud

Hardeknud tai Knut I (n. 880–948) oli Tanskan kuningas vuosina 916–948. Hardeknud varttui ilmeisesti Tanskan ulkopuolella, joko Norjassa, Normandiassa tai Englannissa. Hän saapui Tanskaan noin vuonna 916 ja syrjäytti silloisen kuninkaan Sigtrygg Gnupassonin. Gorm Vanha oli ilmeisesti Hardeknudin poika. == Lähteet == Luokka:Tanskan kuninkaat Luokka:880-luvulla syntyneet Luokka:Vuonna 948 kuolleet
Serbian jalkapallomaajoukkue

Serbian jalkapallomaajoukkue edustaa Serbiaa kansainvälisessä jalkapalloilussa. FIFA ja UEFA katsovat Serbian virallisesti Jugoslavian sosialistisen liittotasavallan, Jugoslavian liittotasavallan ja Serbia ja Montenegron seuraajajoukkueeksi. Rinnalle perustettiin Montenegron jalkapallomaajoukkue, joka joutui hakemaan Fifan jäsenyyttä uutena jäsenenä. Jugoslavian liittotasavaltaa edeltänyt Jugoslavian sosialistinen liittotasavalta oli paljon laajempi valtio sisältäen muun muassa toisen merkittävän jalkapallomaan, Kroatian, joten sen jalkapallohistorian yhdistäminen liittotasavaltaan on kyseenalaista. Liittotasavalta perustettiin 1992, mutta maa oli sanktioiden takia poissa kansainvälisestä urheilusta, ja pelasi ensimmäisen maaottelunsa vasta joulukuussa 1994, häviten Brasilialle. Liittotasavallan perustamisen jälkeen maa on selviytynyt MM-kilpailuihin viidesti, vuosien 1998, 2006, 2010, 2018 ja 2022 kisoihin. EM-kilpailuihin se on selviytynyt kahdesti, vuosina 2000 ja 2024. MM-kisoissa paras saavutus on yltäminen toiselle kierrokselle vuonna 1998, jolloin tappio tuli lopulta Hollannille. EM-kisoissa 2000 maa ylsi alkulohkosta jatkoon, kunnes se hävisi puolivälierissä Hollannille 6-1. Vuonna 2003 maan nimi muuttui Serbia ja Montenegroksi. Serbian palloilukulttuuri on erittäin vahva, ja se on tuottanut jatkuvasti monia huippuyksilöitä. Joukkue kokonaisuutena ei kuitenkaan ole yltänyt aivan huippumenestykseen. == Arvokilpailut 1990-luvulta alkaen == :Aikaisemmista vuosista ks. Jugoslavian jalkapallomaajoukkue === Maailmanmestaruuskilpailut === * 1994 – Kiellettiin osallistumasta (Jugoslavia) * 1998 – Neljännesvälierät (Jugoslavia) * 2002 – Ei selviytynyt karsinnoista (Jugoslavia) * 2006 – 1. kierros (Serbia ja Montenegro) * 2010 – 1. kierros * 2014 – Ei selviytynyt karsinnoista * 2018 – 1. kierros * 2022 – 1. kierros === Euroopan-mestaruuskilpailut === * 1996 – Kiellettiin osallistumasta (Jugoslavia) * 2000 – Puolivälierät (Jugoslavia) * 2004 – Ei selviytynyt karsinnoista (Jugoslavia, myöh. Serbia ja Montenegro) * 2008 – Ei selviytynyt karsinnoista * 2012 – Ei selviytynyt karsinnoista * 2016 – Ei selviytynyt karsinnoista * 2020 – Ei selviytynyt karsinnoista * 2024 – 1. kierros == Entiset päävalmentajat == * 1994–1998 Slobodan Santrač * 1998–1999 Milan Živadinović * 1999–2000 Vujadin Boškov * 2000–2001 Ilija Petković * 2001 Milovan Đorić * 2001 Vujadin Boškov, Ivan Ćurković, Dejan Savićević * 2001–2003 Dejan Savićević * 2003–2006 Ilija Petković * 2006–2007 Javier Clemente * 2007–2008 Miroslav Đukić * 2008–2010 Radomir Antić * 2010–2011 Vladimir Petrović * 2012–2013 Siniša Mihajlović * 2013–2014 Ljubinko Drulović * 2014 Dick Advocaat * 2014–2016 Radovan Ćurčić * 2016–2017 Slavoljub Muslin == Lähteet == == Aiheesta muualla == * Serbian jalkapallomaajoukkue Luokka:Jalkapallomaajoukkueet Luokka:Serbian jalkapallo
Valon Behrami

Valon Behrami (s. 19. huhtikuuta 1985 Mitrovica, Kosovo) on sveitsiläinen jalkapalloilija. Hän edustaa Italian Serie A:ssa pelaavaa Genoaa. Pelipaikaltaan hän on oikea laitapelaaja tai puolustava keskikenttäpelaaja. == Ura == Behrami on Kosovon albaani, joka muutti Sveitsiin lapsena. Hän aloitti jalkapalloharrastuksensa 1993 FC Stabiossa, josta siirtyi 1997 FC Chiassoon. 2000 hän siirtyi FC Luganoon, jonka edustusjoukkueeseen hän nousi kaudella 2002–2003. Vuonna 2003 italialaiset seurat Udinese Calcio ja Genoa CFC tekivät sopimuksen Behramin kanssa. Hän pelasi kauden 2003–2004 Genoassa Serie B:ssä. Kauden jälkeen Udinese myi hänen pelaajaoikeutensa Serie B:ssä pelanneelle Hellas Veronalle, jossa Behrami pelasi seuraavan kauden. Kesällä 2005 Behrami teki sopimuksen Serie A -seura Lazion kanssa. Pelattuaan kolme vuotta Laziossa hän teki vuonna 2008 sopimuksen West Hamin kanssa. Tammikuussa 2011, kahden ja puolen Englannin Valioliigassa pelatun kauden jälkeen, hän siirtyi Italian Serie A:n Fiorentinaan ja heinäkuussa 2012 saman sarjan Napoliin. Pelattuaan Napolissa kaudet 2012–2014 hän siirtyi syksyllä 2014 Saksaan Bundesliigan Hamburger SV -joukkueeseen. Hän siirtyi Englannin Valioliigan Watfordiin kesällä 2015 ja samojen omistajien italialaisseura Udineseen kesällä 2017. === Maajoukkue === Behrami on pelannut Sveitsin nuorten maajoukkueissa, ja vuonna 2005 hän nousi Sveitsin A-maajoukkueeseen. Hän teki tärkeän maalin MM- jatkokarsintaottelussa Turkkia vastaan 12. marraskuuta 2005. Behrami on ollut mukana Sveitsin joukkueessa kuusissa arvokisoissa: Saksan MM-kilpailuissa 2006, Itävallan ja Sveitsin EM-kilpailuissa 2008, Etelä-Afrikan MM- kilpailuissa 2010, Brasilian MM-kilpailuissa 2014, Ranskan EM-kilpailuissa 2016 ja Venäjän MM-kilpailuissa 2018. == Yksityiselämä == Behrami avioitui alppihiihtäjä Lara Gutin kanssa vuonna 2018. == Lähteet == == Aiheesta muualla == * Behramin tilastot soccerbase.comissa Luokka:Sveitsiläiset jalkapalloilijat Luokka:Vuonna 1985 syntyneet Luokka:Elävät henkilöt
Embraze

Embraze on melodista metallia soittava yhtye, joka perustettiin Kiimingissä vuonna 1994. Yhtye toimi ensimmäiset vuotensa Embrace-nimellä, mutta ennen Laeh-debyyttialbumin julkaisua nimi muutettiin muotoon Embraze. Jo ennen ensimmäistä levyään yhtye kiersi ahkerasti maakuntia ja sijoittui toiseksi Rock SM 1997 -kilpailussa. Yhtye julkaisi vuodesta 1998 alkaen viisi kokopitkää albumia. Viimeiseksi jäänyt, enteellisesti nimetty, The Last Embrace julkaistiin elokuussa 2006 ja levy antoikin yhtyeelle ensimmäisen näkyvän tilastomerkinnän kivutessaan Suomen virallisen listan sijalle 29. Embraze päätti uransa kotikaupungissaan ja nousi viimeistä kertaa yleisön eteen vappuna 2009. Vuonna 2019 yhtye palasi takaisin keikkalavoille. Näin bändi kommentoi paluutaan: ”Tiesimme kun tiemme erkanivat keväällä 2009, tai ainakin luulimme tietävämme, että tämä olisi tässä…Kuinka väärässä olimmekaan! Yhteys ei missään vaiheessa kadonnut väliltämme ja kun keväällä ´18 tapasimme JO toisen kerran koko porukalla sitten viimeisen keikan, oli selvää, että jokaisella oli jälleen halu soittaa bändinä, joka tunnetaan nimellä EMBRAZE”. == Kokoonpano == * Lauri Tuohimaa – kitara, laulu (1994) * Sami Siekkinen – kitara (2000) * Olli-Pekka Karvonen – basso (2000) * Heidi Määttä – koskettimet (1995) * Ilkka Leskelä – rummut (1994) === Entiset jäsenet === * Mikko Aaltonen – kitara (1994–1995) * Juha Rytkönen – kitara (1995–1997) * Janne Regelin – kitara (1997–1999) * Markus Uusitalo – kitara (1999–2000) * Petri Henell – basso (1994–1997) * Janne Räsänen – basso (1997–1999) * Toni Kaisto – basso (1999–2000) == Diskografia == === Studioalbumit === * * * * * === Singlet === * Sin, Love and the Devil (1999) *Mastervox Metalsingle (split) (1999) * Branded (2006) === Kokoelmat === * Metalliliitto: Volume 2 (1998) * Straight To Hell: A Tribute To Slayer (1999) *Metal Rock Cavalcade II (2002) === Demot === * * * * * == Lähteet == == Aiheesta muualla == *Facebook Embraze *Instagram Embraze *Twitter Embraze *Youtube Embraze *Spotify Embraze *Apple Music *Dex Viihde * * Luokka:Suomalaiset metalliyhtyeet
J. B. S. Haldane

John Burdon Sanderson Haldane (5. marraskuuta 1892 – 1. joulukuuta 1964) oli brittiläinen geneetikko ja evoluutiobiologi. Hän oli Ronald Fisherin ja Sewall Wrightin ohella yksi populaatiogenetiikan keksijöistä. Haldane otti ensimmäisenä käyttöön sanan klooni vuonna 1963 puheessaan Biological Possibilities for the Human Species of the Next Ten-Thousand Years. ==Julkaisuja== * Daedalus; or, Science and the future, 1923 * Possible Worlds and other Essays, 1927 * The Causes of Evolution, 1932 * My Friend Mr Leakey, 1937 * Adventures of a Biologist, 1947 * What is Life?, 1947 Luokka:Brittiläiset biologit Luokka:Vuonna 1892 syntyneet Luokka:Vuonna 1964 kuolleet
Xfce

Xfce tai XFCE on vapaa avoimen lähdekoodin työpöytäympäristö Unixille ja Unixin kaltaisille käyttöjärjestelmille. Xfce on saavuttanut suosiota erityisesti keveytensä ansiosta, mutta useat käyttäjät pitävät myös sen hieman muista työpöytäympäristöistä eroavasta käyttöliittymästä. Xfce perustuu tunnetun GNOME-työpöytäympäristön tavoin GTK+ 2 -käyttöliittymäkirjastoon. ==Historia== Olivier Fourdan aloitti projektin vuoden 1997 alkupuolella nimellä XFce. Xfce 1.x -versiot olivat XForms-käyttöliittymäkirjaston päälle kirjoitettu CDE-klooni Linuxille. XForms-kirjasto oli Mark Overmarsin alun perin IRIS GL:lle kehittämä nimellä Forms, joka sitten siirrettiin X11:lle. Xfce 2.x sai oman ikkunamanagerin, Xfwm:n. Xfce 3.x kirjoitettiin uusiksi käyttäen GTK+-käyttöliittymäkirjastoa XFormsin sijaan. Tämä mahdollisti monien mullistavien uusien ominaisuuksien käyttöönoton. Xfce lisensoitiin GNU GPL-ohjelmistolisenssillä, koska ohjelmisto ei enää sisältänyt kaupallista XForms-kirjastoa. Projektin nimi vaihdettiin Xfce:ksi. Projekti siirtyi käyttämään SourceForgea versiosta 3.8.1 alkaen. Xfce 4.x kirjoitettiin uusiksi käyttäen GTK+ 2.x -versiota. Xfwm-ikkunamanageriin lisättiin sisäänrakennettu tuki kompositoinnille. Työpöytäympäristön yleistä ulkoasua paranneltiin muun muassa lisäämällä tuki SVG-kuvakkeille. Tiedostojen hallintaan käytetty Xffm korvattiin Thunar-ohjelmalla. Xfce 4.20 sisältää kokeellisen tuen Wayland-järjestelmälle. Aluksi kehittäjät suosittavat Labwc tai Wayfire-kompositoijan käyttämistä, mutta projektin omaan Xfwm4-ikkunanhallintajärjestelmään on tulossa myöhemmin tuki Waylandille. == Kuvia == File:Knowing Knoppix (Xfce 1).png | Xfce 1.0 Knoppixissa. Huomaa CDE:stä kloonattu alapaneli File:Xfce-4.2.2.png | Xfce-4.2.2 ==Lähteet== ==Aiheesta muualla== * Virallinen sivusto Luokka:GTK+ Luokka:Ikkunanhallintaohjelmat Luokka:Työpöytäympäristöt Luokka:Vapaat ohjelmistot
Max More

Max More (s. 1964) on brittiläissyntyinen filosofi ja futuristi, joka asuu nykyään Austinissa, Texasissa. Hän perusti Extropy Instituten vuonna 1991 ja määritteli transhumanismin modernissa muodossaan esseessään Transhumanism: Toward a Futurist Philosophy (1990). Moren nykyisiin töihin kuuluu mm. proaktiivinen periaate. Vuoteen 1989 asti More tunnettiin alkuperäisellä nimellään Max T. O'Connor. ==Aiheesta muualla== * Maxmore.com - henkilökohtainen kotisivu Luokka:Transhumanistit Luokka:Brittiläiset filosofit Luokka:Vuonna 1964 syntyneet Luokka:Elävät henkilöt
Natasha Vita-More

Natasha Vita-More (entiseltä nimeltään Nancie Clark, s. 1950 New York) on yhdysvaltalainen transhumanistinen taiteilija ja futuristi. Vuonna 1982 hän kirjoitti Transhumanist Arts Statementin, joka lähetettiin myös Cassini- Huygens luotaimen mukana Saturnukseen 1997. Myöhemmin 1980-luvulla hän tuotti "TransCentury UPdate" -nimistä TV-ohjelmaa kaapelikanavalle Los Angelesissa. Hänen kuuluisimpia taiteellisia töitään on Primo Posthuman 3M+ , joka on eräänlainen ostoskatalogi tulevaisuuden ihmiskehosta. Vita-More toimi Extropy Instituten johtajana sen sulkemiseen asti 2006. == Aiheesta muualla == * Natasha Vita More Universe - henkilökohtainen kotisivu Luokka:Transhumanistit Luokka:Yhdysvaltalaiset taiteilijat Luokka:Vuonna 1950 syntyneet Luokka:Elävät henkilöt